[{"text_idx": "#000002", "text": "Does dim byd bygythiol am Lightbot!"}, {"text_idx": "#000003", "text": "Rhaglen sy\u2019n datblygu sgiliau codio yn raddol yw Lightbot Jr. Mae\u2019r weithgaredd hon yn canolbwyntio ar Lefel 1 Lightbot Jr (Sylfaeni). Dim ond 2 orchymyn sydd angen eu meistroli sef \u201cYmlaen\u201d a \u201cGoleua\u201d (neu \u201cGoleuo\u201d \u2013 gan ddibynnu ar y ffurf sydd orau gennych). Mae\u2019r cyfarwyddiadau ar-sgri\u0302n yn eglur iawn. Does dim rhaid darllen y cyfarwyddiadau Saesneg chwaith; mae\u2019r \u2018help llaw\u2019 yn arwain y defnyddiwr trwy\u2019r cyflwyniad. Dydy\u2019r cyfarwyddiadau ddim yn egluro pob dim, ceir digon i gyflwyno\u2019r ge\u0302m ac i esbonio cyfarwyddiadau newydd wrth iddynt symud ymlaen, ond mae\u2019n gadael cyfleoedd digonol i\u2019r dysgwyr i weithio\u2019n annibynnol, i ddatrys problemau ac i ymchilio i eithriadau yn y gorchmynion hefyd."}, {"text_idx": "#000004", "text": "iPad 1:2 disgybl (os oes digon ar gael!)"}, {"text_idx": "#000005", "text": "I ddechrau deall pwysigrwydd cyfarwyddiadau cywir wrth codio.\nI ddechrau deall y manteision o wirio algorithmau cyn cwblhau rhaglen gyfrifiadurol."}, {"text_idx": "#000006", "text": "Gan ddefnyddio bwrdd gwyn rhyngweithiol, cyflwynwch y ge\u0302m neu\u2019r cam cyntaf gyda\u2019r dosbarth cyfan. Tynnwch sylw\u2019r plant at y cyfarwyddiadau ar-sgri\u0302n \u2013 naill y cyfarwyddiadau ysgrifennedig (Saesneg), yr \u2018help llaw\u2019 (gweledol) neu\u2019r ddau! Cyflwynir trydydd gorchymyn sef \u2018Chwith\u2019 ar gam 4. Os ydych yn teimlo bod gorchymyn arall yn ormod iddynt, canolbwyntiwch ar gamau 1-3 yn unig."}, {"text_idx": "#000007", "text": "Siwrnai eu bod new wedi cael digon (ond nid gormod!) o arweiniad, gadewch iddynt fynd ati i weithio mewn parau. Tra bod un o bob pa\u0302r yn ysgrifennu\u2019r rhaglen, gofynnwch i\u2019r llall i gadw cofnod o\u2019r nifer o droeon mae\u2019n cymryd i\u2019w b/phartner i gwblhau\u2019r rhaglen yn gywir. Esboniwch iddynt i beidio a chyfri\u2019r troeon y maent yn profi\u2019r rhaglen sydd ar ei hanner, dim ond y troeon maent yn profi\u2019r rhaglen orffenedig."}, {"text_idx": "#000008", "text": "(Yn ddelfrydol, bydd y mwyafrif yn cwblhau\u2019r rhaglen gyfan yn gywir y tro cyntaf am eu bod wedi profi\u2019r cyfarwyddiadau wrth fynd yn eu blaen)."}, {"text_idx": "#000009", "text": "Gofynnwch iddynt am grynhoi yr hyn maent wedi eu dysgu. Dyma restr o gwestiynau (ac atebion posib!) gellir eu defnyddio i\u2019ch helpu:"}, {"text_idx": "#000010", "text": "Pam ei fod yn syniad da i brofi\u2019r rhaglen ar o\u0302l ychwanegu gorchymyn newydd? Fel ein bod yn gallu ei gywiro os yw\u2019n anghywir.\nPam ei fod yn anoddach i gywiro gwallau ar o\u0302l cwblhau\u2019r rhaglen i gyd? Am fod rhaid dileu pob gorchymyn sy\u2019n dilyn yr un wallus er mwyn cywiro\u2019r rhaglen.\nBeth oedd yn anodd? I gofio taw cyfri\u2019r nifer o gamau ac nid y nifer o sgwariau neu flociau sy\u2019n bwysig. Mae rhaid rhoi\u2019r gorchymyn \u201cgoleuo\u2019 er mwyn goleuo sgwa\u0302r neu floc, dydy\u2019r sgwa\u0302r neu\u2019r bloc ddim yn goleuo\u2019n awtomatig pan mae Lightbot yn camu arno."}, {"text_idx": "#000012", "text": "Your email address will not be published. Required fields are marked *"}, {"text_idx": "#000013", "text": "Save my name, email, and website in this browser for the next time I comment."}]